Document ID: 32007R1062

РЕГЛАМЕНТ (ЕО) № 1062/2007 НА КОМИСИЯТА
от 14 септември 2007 година
за отхвърляне на заявленията за лицензии за износ на някои преработени продукти на базата на зърнени култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1),
като взе предвид Регламент (ЕО) № 1342/2003 на Комисията от 28 юли 2003 г. относно подробните правила за прилагане на системата за вносни и износни лицензии в сектора на зърнените култури и ориза (2), и по-специално член 8, параграф 1 от него,
като има предвид, че:
обемът на заявленията за лицензии, съдържащи предварително определени възстановявания за картофената скорбяла и продуктите на базата на царевица, е значителен и има спекулативен характер. По тази причина беше взето решение да се отхвърлят всички заявления за лицензии за износ на тези продукти, подадени на 13 септември 2007 г.,
ПРИЕ НАСТОЯЩИЯ РЕГЛАМЕНТ:
Член 1
Съгласно член 8, параграф 1 от Регламент (ЕО) № 1342/2003 заявленията за лицензии за износ, съдържащи предварително определени възстановявания за продуктите с код по КН 1108 12 00, подадени на 13 септември 2007 г., се отхвърлят.
Член 2
Настоящият регламент влиза в сила на 15 септември 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 септември 2007 година.

Labels: 3
17